
Определение №97/12.10.2017 по ч. нак. д. №1039/2017 на ВКС, НК, III н.о.
 


 	
	 О П Р Е Д Е Л Е Н И Е	
	 	
	№ 97	
	 	
	 гр.София, 12 октомври 2017 гВърховният касационен съд на Република България, ІII НО, в закрито заседание, в състав:	
	 	
	 ПРЕДСЕДАТЕЛ: БЛАГА ИВАНОВА	
	 	
	 ЧЛЕНОВЕ: МАЯ ЦОНЕВА	
	 	
	 МИЛЕНА ПАНЕВА 	
	 	
	при секретар	
	 	
	при становището на прокурора Кирил Иванов	
	 	
	изслуша докладваното от	
	 	
	съдия ИВАНОВА частно наказателно дело № 1039 по описа за 2017 г	
	 	
	 	
		
		
	Производството е по чл. 43, т. 3 НПК.	
	 	
	 С определение № 49 от 27.09.2017 г, по НАХД № 219/17 по описа на Районен съд, Трявна, е прекратено съдебното производство и делото е изпратено на настоящата инстанция, с оглед упражняване на правомощията й по чл. 43, т. 3 НПК. 	
	 	
	 Прокурорът от ВКП е изразил становище, че делото следва да се разгледа от друг, еднакъв по степен съд. 	
	 	
	 Върховният касационен съд, III НО, за да се произнесе, взе предвид следното: 	
	 	
	Съдебното производство е образувано пред Районен съд, Трявна, на основание чл. 59, ал. 1 ЗАНН, по жалба на Н. А. К. срещу Наказателно постановление № 18 от 25.08.2017 г, издадено от Директора на РИОСВ, Велико Търново, за нарушение по чл. 95, ал. 1 вр. чл. 101, ал. 1 от Закона за опазване на околната среда и чл. 4 от Наредбата за условията и реда за извършване на оценка на въздействието върху околната среда. 	
	 	
	Делото е подсъдно на Районен съд, Трявна, по правилата на местната подсъдност. На основание чл. 29, ал. 2 НПК, съдиите от този съд М. Д. и В. П. са се отвели от неговото разглеждане, по съображения, че поддържат служебни отношения със съдебния заседател С. С. К., която е съпруга на жалбоподателя Н. К., което обстоятелство би могло да породи съмнение в тяхната безпристрастност от изхода на делото. 	
	 	
	В резултат на отводите е изчерпана възможността да бъде сформиран съдебен състав в съда, на който делото е подсъдно, откъдето е възникнала и необходимостта от прекратяване на съдебното производство и сезиране на ВКС, на основание чл. 43, т. 3 НПК. 	
	 	
	Настоящата инстанция намира, че са налице основанията на чл. 43, т. 3 НПК, за промяна на местната подсъдност, поради следните съображения: Делото е образувано в съда, на който е подсъдно, но поради отводите на работещите там съдии, не може да бъде сформиран състав, който да го разгледа. При това положение, необходимостта от провеждане на съдебно производство налага пренасяне на делото от Районен съд, Трявна, в друг, еднакъв по степен съд, който се намира в териториална близост със съда по подсъдност, а именно: РАЙОНЕН СЪД, ДРЯНОВО. 	
	 	
	По изложените съображения, ВКС намери, че НАХД № 219/17 по описа на Районен съд, Трявна, следва да бъде изпратено на Районен съд, Дряново, за което да бъде уведомен първият съд. 	
	 	
	Водим от горното и на основание чл. 43, т. 3 НПК, ВКС, ІII НО, 	
	 	
	 ОПРЕДЕЛИ:ИЗПРАЩА НАХД № 219/17 по описа на Районен съд, Трявна, за разглеждане от РАЙОНЕН СЪД, ДРЯНОВО. 	
	 	
	Копие от определението да се изпрати на Районен съд, Трявна.	
	 	
	Определението не подлежи на обжалване.	
	 	
	 ПРЕДСЕДАТЕЛ: 	
	 	
	 ЧЛЕНОВЕ: 	

